ΚΑΝΟΝΙΣΜΟΣ (ΕΟΚ) αριθ. 2530/80 ΤΟΥ ΣΥΜΒΟΥΛΙΟΥ της 30ής Σεπτεμβρίου 1980 περί τροποποιήσεως του κανονισμού (ΕΟΚ) αριθ. 315/68 "περί καθορισμού των κανόνων ποιότητος για τους βολβούς, τα κρόμμυα και τους κονδύλους για παραγωγή ανθέων" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί της δημιουργίας κοινής οργανώσεως αγοράς στον τομέα των ζώντων φυτών και των προϊόντων ανθοκομίας (1), και ιδίως το άρθρο 3, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 316/68 του Συμβουλίου της 12ης Μαρτίου 1968 περί καθορισμού των κανόνων ποιότητος για τους βολβούς, τα κρόμμυα και τους κονδύλους για παραγωγή ανθέων (2), όπως τροποποιήθηκε τελευταία από τον κανονισμό 338/77 (3), προβλέπει στο παράρτημα διατάξεις οι οποίες αφορούν τη διαλογή κατά μέγεθος- ότι οι διατάξεις αυτές δεν εφαρμόζονται στα προϊόντα Allium neapolitanum, Ixia, Eranthis cilicica και hiemalis, Fritillaria meleagris, στις καλλιεργητικές ποικιλίες και στα υβρίδιά του και Sparaxis tricolor, στις καλλιεργητικές ποικιλίες και στα υβρίδιά του- ότι πρέπει, για να επιτευχθούν πληρέστερα οι στόχοι των κανόνων ποιότητος, να ενταχθούν τα προϊόντα αυτά στο εν λόγω παράρτημα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο πίνακας που περιλαμβάνεται στο κεφάλαιο III του παραρτήματος του κανονισμού (ΕΟΚ) αριθ. 315/68 συμπληρώνεται με την ένταξη, κατ' αλφαβητική σειρά, των προϊόντων που απαριθμούνται στο παράρτημα του παρόντος κανονισμού, καθώς και των διατάξεων που αναφέρονται σε καθένα απ' αυτά. Άρθρο 2 Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1981. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 30 Σεπτεμβρίου 1980.

[Source: multi_eurlex | Tokens: 1728]